***Age of Empires III*** of ***Age of Empires 3*** (verkort na ***AoE3***) is 'n rekenaarspeletjie wat deur Ensemble Studios ontwikkel en deur Microsoft uitgegee is. Dit is die derde speletjie in die Age of Empires-reeks, en die vierde in die Age-reeks. Die speletjie staan uit bo dié voor hom in die reeks deurdat hy kenmerkend beter grafiese eienskappe besit. *Age of Empires III* is 'n RTS-speletjie (Engelse afkorting vir *Real-time Strategy*), wat beteken dat die persoon in beheer amper soos 'n tipe van 'n god beheer het oor wat in die denkbeeldige wêreld op die rekenaar aangaan, en waar hy of sy baie mense se bewegings beheer en groot stede bou. Die era waarin *Age of Empires III* geset is, is tussen 1500 tot 1860 en dit handel uitsluitlik oor die ontdekking en die kolonialisering van die Amerikas.

Spesifikasies
-------------

Omdat die speletjie redelik nuut is (dit is in November 2005 uitgegee), loop dit die beste op rekenaars met goeie spesifikasies, alhoewel die speletjie steeds op stadiger rekenaars sal loop. *Age of Empires III* is slegs vervaardig vir gebruik op Microsoft Windows XP, alhoewel dit op Windows 2000 kan loop, indien die gebruiker ál die lêers en vouers van 'n XP-rekenaar, waarop die speletjie geïnstalleer is, oorkopieer na die Windows 2000-rekenaar. Die speletjie word uitgegee op drie laserskywe. Die minimum spesifikasies vir *Age of Empires III* is 'n sentrale verwerker van 1 400 MHz, lukrake toegangsgeheue van 256 MG en 2 GG oop spasie op 'n hardeskyf.

Daar is een uitbreiding al uitgegee, naamlik *Age of Empires III: The Warchiefs* (Oktober 2006). Die tweede een, getiteld *Age of Empires III: The Asian Dynasties*, sal in die lente van 2007 uitgegee word. *Age of Empires III: The Asian Dynasties* sal Oosterse beskawings in die speletjie bring. *The Asian Dynasties* sal nie deur Ensemble vervaardig word nie, maar eerder deur Big Huge Games - 'n studio wat bekendheid verwerf het met hul gesogte *Rise of Nations*-speletjie.

Ander Age-speletjies
--------------------

Hierdie speletjies val almal in die Age-reeks van Esnemble Studios en Microsoft Games.

* Age of Empires
	+ Age of Empires I
	+ Age of Empires II
		- Age of Mythology
	+ Age of Empires III

Nasies
------

| Vlag | Volk | Heerser | Tuisdorp |
| --- | --- | --- | --- |
|  | Spanjaarde | Konigin Isabella | Sevilla |
|  | Britte | Konigin Elizabeth | Londen |
|  | Franse | Napoléon Bonaparte | Parys |
|  | Portugese | Hendrik die Seevaarder | Lissabon |
|  | Nederlanders | Maurits van Oranje | Amsterdam |
|  | Russe | Iwan die Verskriklike | Sint Petersburg |
|  | Duitsers | Frederik II van Pruise | Berlyn |
|  | Ottomane | Süleyman I | Istanboel |

### Age of Empires III: The WarChiefs

| Vlag | Nasie | Rewolusionêr | Beskikbaar vir |
| --- | --- | --- | --- |
|  | Argentinië | José de San Martín | Duitse |
|  | Brasilië | José Bonifácio de Andrade e Silva | Portugese en Nederlanders |
|  | Chili | Bernardo O’Higgins | Ottomane en Spanjaarde |
|  | Venezuela | Francisco de Paula Santander | Ottomane, Franse en Russe |
|  | Haïti | François-Dominique Toussaint L’Ouverture | Franse en Britte |
|  | Meksiko | Miguel Hidalgo | Spanjaarde en Portugese |
|  | Peru | Simón Bolívar | Russe en Duitse |
|  | Verenigde State | George Washington | Britte en Nederlanders |

| Vlag | Indiaanse stam | Heerser | Tuisdorp |
| --- | --- | --- | --- |
|  | Asteke | Cuauhtémoc | Tenochtitlan |
|  | Sioux | Gall | Hunkpapa |
|  | Irokese | Hiawatha | Caughnawaga |

### Age of Empires III: The Asian Dynasties

| Vlag | Nasie | Heerser | Tuisdorp |
| --- | --- | --- | --- |
|  | Japan | Tokugawa Ieyasu | Edo |
|  | China | Kangxi | Beijing |
|  | Indië | Akbar | Delhi |

|  |  |
| --- | --- |
| Hierdie artikel is in sy geheel of gedeeltelik vanuit die Eenvoudige Engelse Wikipedia vertaal. | 

Klik vir info oor hierdie sjabloon.
 |